निकिता ठुकराल

निकिता ठुकराल (जुलै ६, १९८१) ही एक भारतीय अभिनेत्री आणि मॉडेल आहे, जिने प्रामुख्याने कन्नड आणि तेलुगू चित्रपटांसोबत काही तमिळ आणि मल्याळम चित्रपटांमध्ये देखील काम केले आहे.

ठुकरालचा जन्म एका पंजाबी हिंदू कुटुंबात झाला तिचा जन्म आणि संगोपन मुंबईत झाले. तिने मुंबईच्या किशनचंद चेलाराम कॉलेजमधून अर्थशास्त्रात एमए पूर्ण केले. जुहू येथील एका हॉटेलमध्ये जेवताना निर्माते डी. रामानायडू यांनी तिला पाहिले. त्यांनीतिला आपल्या आगामी 'है ' (२००२) या तेलुगू चित्रपटात भूमिका देऊ केली.

ठुकराल ने ९ सप्टेंबर २००२ रोजी झी टीव्ही वाहिनीवर प्रसारित झालेल्या लोकप्रिय टेलिव्हिजन नाटक मालिकेतील "आती रहेंगी बहरें" च्या टीम सोबत काम केले. त्यानंतर ती है या तेलुगू चित्रपटातून पदार्पण करून दक्षिण चित्रपटसृष्टीत आली. है या तेलुगू चित्रपटानंतर, ठुकरालने फहद फाजील सोबत त्याच्या पदार्पणाच्या कैयेथुम दूरथ या मल्याळम चित्रपटात काम केले. हा चित्रपट बॉक्स ऑफिसवर फारसा यशस्वी झाला नाही, परंतु तिला कुरुम्बू आणि सांबरम सारख्या तमिळ आणि तेलुगू चित्रपटांमध्ये अतिरिक्त भूमिका मिळाल्या. २००५ मध्ये, तिने सुदीप किच्चाच्या महाराजा द्वारे कन्नड चित्रपटसृष्टीत प्रवेश केला. त्यानंतर ठुकराल पुन्हा एका तमिळ चित्रपटात काम करू लागली आणि वेंकट प्रभू यांच्या मल्टीस्टारर  सरोजा चित्रपटात संपत राज यांनी साकारलेल्या गुंडाची उपपत्नी कल्याणीची भूमिका तिने साकारली. तिच्या या भूमिकेसाठी तिने समीक्षकां कडून प्रशंसा मिळवली. "कोडाना कोडी" या गाण्यातील तिच्या भूमिकेचे कौतुक झाले कारण हे गाणे लोकप्रिय झाले होते, तर चित्रपटातील तिच्या भूमिकेमुळे तिला आयटीएफएचा सर्वोत्कृष्ट सहाय्यक अभिनेत्री पुरस्कारही मिळाला. या यशामुळे तिला गौतम वासुदेव मेनन यांच्या चेन्नईयल ओरू मजैकालम या मोठ्या चित्रपट निर्मितीमध्ये तृषा कृष्णनसोबत काम करण्याची संधी मिळाली, परंतु दोन वेळा सुरू होता होता हा चित्रपट शेवटी रद्द करण्यात आला.

अभिनयाव्यतिरिक्त, ठुकरालने डिझायनर रूपा वोहरा यांच्यासाठी मॉडेलिंगचे काम देखील केले आहे. तिने बिग बॉस कन्नड या वास्तव प्रदर्शनीच्या पहिल्या सीझनमध्ये देखील भाग घेतला होता. हा कार्यक्रम हिंदी बिग बॉसची कन्नड आवृत्ती आहे. तिने बिग बॉस होममध्ये ९९ दिवस पूर्ण केले आणि शोची दुसरी रनर-अप झाली.Nikita's bitter Bigg Boss tale. द न्यू इंडियन एक्सप्रेस (4 July 2013). Retrieved 30 October 2015.Nikita shoots for Software Ganda in Bangalore – The Times of India . The Times of India (18 January 2014). Retrieved 30 October 2015.

 संदर्भ 

वर्ग:२१व्या शतकातील भारतीय अभिनेत्री
वर्ग:भारतीय चित्रपट अभिनेत्री
वर्ग:हिंदी चित्रपट अभिनेत्री
वर्ग:मल्याळम चित्रपट अभिनेत्री
वर्ग:स्त्री  चरित्रलेख
वर्ग:तेलुगू चित्रपट अभिनेत्री
वर्ग:कन्नड चित्रपट अभिनेत्री
वर्ग:तमिळ चित्रपट अभिनेत्री
वर्ग:इ.स. १९८१ मधील जन्म